**ΦΡΑΣΕΙΣ ΤΗΣ ΝΕΑΣ ΕΛΛΗΝΙΚΗΣ ΣΕ ΔΟΤΙΚΗ ΠΤΩΣΗ**

* **ελέω Θεού**

= με την ευσπλαχνία του Θεού, με τη χάρη του Θεού

Ο βασιλιάς βασιλεύει ελέω Θεού.

* **εν αγνοία**

= (σε άγνοια) = χωρίς γνώση

Όλα έγιναν εν αγνοία μου

* **εν ανάγκη**

= στην ανάγκη, αν χρειαστεί

Κλείνουμε τώρα μια συγκεκριμένη ημερομηνία και εν ανάγκη την αλλάζουμε.

* **εν αντιθέσει (προς)**

= σε αντίθεση (με)

Ο Γιώργος είχε αντιρρήσεις, εν αντιθέσει προς εμένα που συμφώνησα απόλυτα.

* **εν βρασμώ ψυχής**

= σε ψυχική ταραχή, σε σύγχυση

Διέπραξε το έγκλημα εν βρασμώ ψυχής.

* **εν γνώσει**

= σε γνώση, γνώστης, ξέροντας, γνωρίζοντας

Είμαι εν γνώσει των συνεπειών των ενεργειών μου.

* **εν ειρήνη**

= σε ειρήνη, ειρηνικά, με ειρήνη

Πορεύου εν ειρήνη = προχώρα ειρηνικά, πήγαινε με γαλήνη στην ψυχή (από το Ευαγγέλιο)

* **εν ενεργεία**

= σε ενεργό υπηρεσία {όχι σε παύση, όχι σε σύνταξη}

Είναι ακόμα εν ενεργεία, ενώ εγώ πήρα σύνταξη

* **εν εξάλλω καταστάσει**

= σε έξαλλη κατάσταση, έξαλλος, έξω φρενών

Είδα έναν Πέτρο εν εξάλλω καταστάσει. με το ζόρι τον κρατούσαν να μην ορμήσει και τα κάνει όλα γυαλιά καρφιά.

* **εν εξελίξει**

= σε εξέλιξη

Το φαινόμενο είναι ακόμα εν εξελίξει.

* **εν ζωή**

= στη ζωή, όντας ζωντανός

Είναι εφτά αδέρφια, όλα εν ζωή.   
Έκαμε το κτήμα δωρεά εν ζωή στα παιδιά του

**εν καιρώ**

= αργότερα, κάποτε (στο μέλλον)

Θα τα πούμε εν καιρώ.

εν καιρώ ειρήνης,

εν καιρώ πολέμου

**γνωστόν τοις πάσι,  
τοις πάσι γνωστόν**

= σε όλους γνωστό, πασίγνωστο

**δημοσία δαπάνη**

= με δημόσια δαπάνη, με έξοδα του δημοσίου

**δόξα πατρί**

= δόξα στον πατέρα (Θεό)  
δοξαπατρί = μέτωπο

1) Δόξα πατρί και υιώ και αγίω πνεύματι = Δόξα στον Πατέρα και στον Υιό και στο ¶γιο Πνεύμα (από τη θεία λειτουργία)

Η κηδεία του μεγάλου ποιητή έγινε δημοσία δαπάνη

**δόξα σοι**

= δόξα σε σένα

1) Δόξα σοι Κύριε δόξα σοι = Δόξα σε σένα Κύριε δόξα σε σένα

**ειρήνη υμίν**

= (ειρήνη σε σας, φράση του Ευαγγελίου) = σταματήστε να τσακώνεστε ή να διαφωνείτε.

Παιδιά σταματήστε! Ειρήνη υμίν!

**ελέω Θεού**

= με την ευσπλαχνία του Θεού, με τη χάρη του Θεού

Ο βασιλιάς βασιλεύει ελέω Θεού.